«American Pie»-stjerne mener alkoholen nær drepte ham
Kleins karriere tok av i 1999 da han var med på supersuksessen «American Pie». Over natten ble Katie Holmes' daværende kjæreste allemannseie. Men medaljen hadde en bakside. For 33-åringen fra Nebraska var baksiden alkohol. - Det kom til det punktet hvor jeg var en svak skygge av den mannen som kom inn i denne bransjen, sier Klein til People om den vanskelige tiden. Han ble arrestert to ganger for kjøring i påvirket tilstand, og ble dømt til fengsel én gang. Selv beskriver han at kampen med alkohol nesten kostet ham karrieren - og livet. - Jeg ville dødd, og det tenker jeg på hver eneste dag, sier han. For 19 måneder siden bestemte han seg nemlig for å ta tak i problemene og kutte ut drikkingen. I begynnelsen av april er han tilbake igjen med gjengen som gjorde han kjent, i oppfølgeren «American Reunion». - Nå er jeg verdens lykkeligste fyr, sier Klein. I den nye «American Pie»-oppfølgeren møtes Jim, Michelle, Stifler, Finch og de andre til en stor gjenforeningsfest. Filmen har premiere i Norge 4. april.
Chris Klein (33) fra «American Pie» sier alkoholen ville drept ham hvis han ikke hadde kommet ut av den onde sirkelen.